CELEX: 62011TN0653
Language: mt
Date: 2011-12-26 00:00:00
Title: Kawża T-653/11: Rikors ippreżentat fis- 26 ta’ Diċembru 2011 — Jaber vs Il-Kunsill

25.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 58/12
            
         Rikors ippreżentat fis-26 ta’ Diċembru 2011 — Jaber vs Il-Kunsill
   (Kawża T-653/11)
   2012/C 58/23
   Lingwa tal-kawża: il-Franċiż
   
      Partijiet
   
   
      Rikorrent: Aiman Jaber (Lattakia, is-Sirja) (rappreżentant: M. Ponsard, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob lill-Qorti Ġenerali jogħġobha:
   
               —
            
            
               tilqa’ dan ir-rikors fil-proċedura mħaffa;
            
         
               —
            
            
               tannulla, sa fejn dawn l-atti jikkonċernaw ir-rikorrent:
               
                           —
                        
                        
                           id-deċiżjoni 2011/273/PESK kif miżjuda u emendata sa dakinhar, u inklużi d-deċiżjonijiet kollha ċċitati fil-kapitolu 12 tar-rikors;
                        
                     
                           —
                        
                        
                           ir-regolament 442/2011, kif miżjud u emendat sa dakinhar, u inklużi r-regolamenti kollha ċċitati fil-kapitolu 13 tar-rikors;
                        
                     
                           —
                        
                        
                           id-deċiżjoni 2011/782/PESK, kif miżjuda u emendata sa dakihar;
                        
                     
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrent jinvoka żewġ motivi.
   
               (1)
            
            
               L-ewwel motiv, ibbażat fuq ksur tad-drittijiet fundamentali u garanziji proċedurali, b’mod partikolari tad-dritt għal smiegħ, tad-drittijiet tad-difiża, tal-obbligu ta’ motivazzjoni u tal-prinċipju ta’ protezzjoni ġudizzjarja effettiva, sa fejn ir-rikorrent ma kienx irċieva avviż formali tal-iskrizzjoni tiegħu fil-lista tal-persuni ssanzjonati u sa fejn il-konvenut ma kienx irrisponda għall-interpellanzi tar-rikorrent u ma kienx indika fuq il-bażi ta’ liema elementi konkreti l-isem tar-rikorrent kien tniżżel fil-listi kkontestati.
            
         
               (2)
            
            
               It-tieni motiv, ibbażat fuq ksur tad-dritt għall-proprjetà u għal-libertà ekonomika, peress li l-atti kkontestati jippreġudikaw b’mod ċert u gravi l-attivitajiet kummerċjali tar-rikorrent.